Gizi, a kíváncsi giliszta  
Egyszer volt, hol nem volt, egy kis kert mélyén élt egy apró, pihe-puha giliszta, akit Gizinek hívtak. Gizi nagyon kíváncsi volt, és mindenáron szerette volna felfedezni világot. Egy nap különös illatot érzett, és elhatározta, hogy utánajár, honnan jön. Ahogy kúszott a földben, egy nagy, illatos kupacot talált, tele levelekkel, gyümölcshéjakkal, zöldség maradékokkal és más kerti hulladékkal. Gizi hamar rájött, hogy ez az a hely, amiről a szülei olyan sokat meséltek neki kiskorában. Ez a komposztáló, ami egy varázslatos hely, ahol rengeteg az ínycsiklandó falat és rengeteg barátot lehet találni. 
- „Sziasztok! Én vagyok Gizi, a giliszta. Segíthetek nektek átalakítani ezeket a finomságokat?” – kérdezte lelkesen. A komposzt kupac lakói, a baktériumok, gombák és más apró élőlények boldogan fogadták Gizit. - „Igen, Gizi! Te vagy az egyik legfontosabb segítőnk. Azzal, hogy átmászol a komposzton, összekevered a hulladékot, lazábbá, szellősebbé teszed a kupacot, így gyorsabban zajlik a komposzt érése!” Gizi büszkén dolgozott nap mint nap, így a komposzt egyre sötétebb, gazdagabb és illatosabb lett. 
A tápanyagban dús komposztból idővel a kerti növények alá is jutott, akik gyors növekedéssel, illatos, pompázó virágokkal, ízletes, bő terméssel hálálták meg a törődést. „Látjátok, gyerekek!” – mondta Gizi, mikor mesélte kalandjait egy csoport kíváncsi gyereknek – „a komposztálás olyan, mint egy varázslat, ahol a természet újrahasznosítja a hulladékot, és értékes tápanyaggal látja el a növényeket, általuk pedig benneteket is. Én a kis giliszta, ebben a varázslatban fontos szerepet játszom!” Te is segíthetsz a komposztálásban, akár te is lehetsz a  természet kis varázslója!

